2.  ปัจจัยความเสี่ยง

1.  

2.  1.  ความเสี่ยงทางธุรกิจและการตลาด

  สภาวะทางเศรษฐกิจทั้งภายในและภายนอกประเทศ
  เป็นปัจจัยหนึ่งที่มีผลกระทบต่อยอดขายของบริษัทและบริษัทย่อย
  เช่นในกลุ่มสินค้าประเภทแบบพิมพ์ธุรกิจ และกระดาษสำนักงาน มีภาวะการแข่งขันด้านราคามาก
  โดยสินค้าใน 2 กลุ่มดังกล่าวมีสัดส่วนการขายอยู่ที่ร้อยละ 60 ของยอดขายธุรกิจสิ่งพิมพ์
  อย่างไรก็ตามบริษัท และบริษัทย่อยได้ทำการลดความเสี่ยง
  โดยการเสนอบริการด้านการบริหารคลังแบบพิมพ์ให้กับลูกค้าขนาดใหญ่นอกเหนือจากการขาย
  โดยใช้ราคา ซึ่งจะทำให้บริษัท และบริษัทย่อยลดภาวะการแข่งขันทางด้านราคาลง

2.  ความเสี่ยงด้านวัตถุดิบ

  บริษัทมีการจัดซื้อกระดาษซึ่งเป็นวัตถุดิบหลักจาก บริษัท ผลิตภัณฑ์กระดาษไทย จำกัด
  ซึ่งเป็นผู้ผลิตรายใหญ่รายหนึ่งประมาณร้อยละ 50 - 60 ของมูลค่าจัดซื้อโดยรวม
  เนื่องจากความสม่ำเสมอของคุณภาพกระดาษของผู้ผลิตรายดังกล่าว
  รวมทั้งความสัมพันธ์ทางธุรกิจที่มีมาอย่างยาวนานเกือบ 20 ปี อย่างไรก็ตาม บริษัท
  มีอิสระในการจัดซื้อกระดาษจากผู้ผลิตรายอื่นทั้งภายในและภายนอกประเทศ
  ในกรณีที่ผู้ผลิตรายดังกล่าวไม่สามารถจัดส่งสินค้าได้ตรงตามความต้องการของบริษัท
  มีผู้ผลิตอื่นที่สามารถเสนอราคาถูกกว่าอย่างมีนัยสำคัญ อย่างไรก็ตาม
  บริษัทมีความเป็นอิสระที่สามารถจัดซื้อกระดาษได้จากทั้งผู้ผลิตภายในและต่างประเทศ
  จากผู้จำหน่ายหลายราย
  จึงลดความเสี่ยงด้านการขาดแคลนวัตถุดิบและลดความเสี่ยงในราคากระดาษที่อาจจะมีการเปลี่ยนแปลงตามราคาซื้อขายในตลาดโลก
  ในกรณีที่เกิดความผันผวนของราคากระดาษ
  บริษัทก็มีการวางแผนกับลูกค้างานพิมพ์รายใหญ่จำนวนมากที่มีความต้องการสิ่งพิมพ์อย่างต่อเนื่อง
  ทำให้บริษัทสามารถวางแผนการผลิตได้ล่วงหน้าทุกเดือนจึงสามารถทำโครงการจัดซื้อระยะยาวในราคาคงที่ในระยะเวลาไม่เกินหนึ่งปี
  กับทางผู้ผลิตกระดาษรายใหญ่ภายในประเทศ
  ทำให้บริษัทสามารถลดความเสี่ยงเกี่ยวกับความผันผวนของราคาวัตถุดิบลงได้ระดับหนึ่ง
  นอกจากนี้ในกรณีที่ขายให้แก่ลูกค้าทั่วไปหากราคากระดาษมีการปรับตัวสูงขึ้น
  ทางผู้ผลิตกระดาษจะแจ้งให้ทางบริษัททราบล่วงหน้า
  เพื่อให้บริษัทสามารถสั่งซื้อกระดาษในราคาเดิมและบริษัทมีการทยอยปรับราคาขึ้นเป็นลำดับ
  จนทำให้สามารถเพิ่มราคาสินค้าสิ่งพิมพ์ได้ตามสัดส่วนของต้นทุนที่เพิ่มขึ้นทั้งหมด

3.  ความเสี่ยงทางเทคโนโลยี

  ผลิตภัณฑ์บางกลุ่มของบริษัท เช่น งานพิมพ์ในระบบดิจิตอล ที่ต้องพึ่งพิงเทคโนโลยีค่อนข้างมาก
  ไม่ว่าจะเป็น บุคลากร เครื่องจักร ซอฟต์แวร์ การลดปัจจัยเสี่ยงดังกล่าว บริษัท
  ได้มีการทำสัญญาในการบำรุงรักษาเครื่องจักรกับผู้ขายเพื่อความมั่นใจที่ให้เครื่องจักรพร้อมที่ทำงานอยู่อย่างสม่ำเสมอ
  สำหรับเรื่องบุคลากร
  บริษัทจัดให้มีการอบรมให้ความรู้ในการทำงานกับเครื่องจักรอยู่อย่างต่อเนื่อง

4.  ความเสี่ยงจากอัตราดอกเบี้ย

  บริษัทมีความเสี่ยงจากอัตราดอกเบี้ยที่เกิดขึ้นจากความผันผวนของอัตราดอกเบี้ยในตลาดในอนาคต
  ซึ่งจะมีผลกระทบต่อผลการดำเนินงานและกระแสเงินสดของบริษัท ณ สิ้นงวดปี 2553
  บริษัทมีหนี้สินระยะยาวรวมกัน จำนวน 939.0 ล้านบาท โดยมีอัตราดอกเบี้ย THBFIX + 2-2.5
  (อัตราดอกเบี้ยประมาณ 3.07%-3.10%) ปัจจุบันไม่ได้ใช้เครื่องมือทางการเงินใดๆ
  เพื่อป้องกันความเสี่ยงดังกล่าว(บริษัทอยู่ระหว่างเสนอขอทำสัญญาสวอปอัตราดอกเบี้ยกับสถาบัน-การเงิน)
  อัตราดอกเบี้ยปัจจุบันที่บริษัทรับมีอัตราดอกเบี้ยที่ต่ำกว่าที่บริษัทได้รับเมื่อปีก่อน อยู่ในอัตรา MLR
  (อัตราดอกเบี้ยประมาณ 5%-6%)

5.  ความเสี่ยงจากอัตราแลกเปลี่ยน

  บริษัทมีความเสี่ยงจากอัตราแลกเปลี่ยนในการซื้อขายสินค้าและนำเข้าเครื่องจักรเป็นสกุลตราต่างประเทศ
  การลดความผันผวนจากอัตราแลกเปลี่ยน
  บริษัทจะทำสัญญาซื้อขายเงินตราต่างประเทศกับธนาคารพาณิชย์
  เพื่อป้องกันความเสี่ยงในการจ่ายชำระหนี้สินในรูปเงินตราต่างประเทศ ณ สิ้นปี 2553
  บริษัทมีเงินฝากสกุลเงินดอลลาร์สหรัฐ จำนวน 0.54 ล้านเหรียญ เงินสกุลออสเตเลีย 0.05
  ล้านเหรียญ มีภาระที่จ่ายชำระ สกุลเงินเยน จำนวน 0.43 ล้านเยน และสุกลดอลลาร์สิงคโปร์
  จำนวน 0.02 ล้านเหรียญ

6.  ความเสี่ยงด้านการให้สินเชื่อ

  การขายส่วนใหญ่เป็นการขายให้กับบริษัทที่มีความมั่นคงทางการเงินรวมถึงลูกค้าสถาบันการเงิน
  ที่มีความสามารถในการชำระหนี้ดี เนื่องจากบริษัท ติดต่อขายกับลูกค้าเหล่านี้มานาน
  กรณีลูกค้าใหม่บริษัทได้ทำการพิจารณาการให้สินเชื่ออย่างรัดกุม
  โดยพิจารณาจากฐานะทางการเงิน ฐานลูกค้า และผู้บริหาร ทั้งนี้
  บริษัทมีการพิจารณาค่าเผื่อหนี้สงสัยจะสูญอย่างเหมาะสม จึงเชื่อว่า
  บริษัทมีความเสี่ยงจากการที่ลูกหนี้ไม่ชำระหนี้อยู่ในระดับต่ำ

  ปี 2553 บริษัทมีลูกหนี้การค้าอายุมากกว่า 3 เดือน ร้อยละ19
  ของยอดลูกหนี้การค้ารวมกันก่อนหักค่าเผื่อหนี้สงสัยจะสูญ
  บริษัทได้ตั้งค่าเผื่อหนี้สงสัยจะสูญไว้ร้อยละ 47.7 ของลูกหนี้การค้าอายุมากกว่า 3 เดือน

7.  ความเสี่ยงทางด้านงานขาย

  บริษัทมีโอกาสในการเปลี่ยนแปลงส่วนของรายได้ไปตามฤดูกาล
  กล่าวคือในบางปีอาจจะมีรายได้เพิ่มสูงขึ้นเนื่องจากการมีกิจกรรมพิเศษ งานพิธีสำคัญ
  ที่ต้องใช้สื่อสิ่งพิมพ์ ในการโฆษณาประชาสัมพันธ์ เช่น การเลือกตั้ง, งานพิธีเฉลิมฉลองครบรอบ
  80 พรรษา , การทายผลบอลโลก เป็นต้น ในปีที่มีกิจกรรมพิเศษ บริษัทฯ
  มีโอกาสที่มีรายได้ที่สูงขึ้น ปัจจัยดังกล่าวมีผลกระทบต่อการเปลี่ยนแปลงส่วนของรายได้ของบริษัท
  อย่างไรก็ตามบริษัทได้ตระหนักในความผันผวนของรายได้จากกิจกรรมพิเศษดังกล่าว
  โดยการสร้างความสัมพันธ์กับลูกค้าหลัก
  โดยรักษาฐานลูกค้าเดิมและขยายบริการที่หลากหลายกับลูกค้าที่มีการซื้อขายเป็นประจำและต่อเนื่อง
  ด้วยการเสนอบริการงานบริหารคลังแบบพิมพ์
  ช่วยให้ลูกค้าประหยัดค่าใช้จ่ายในการสำรองแบบพิมพ์ ถึงแม้ในบางปีที่ไม่มีกิจกรรมพิเศษ
  บริษัทยังคงมีรายได้จากลูกค้าเดิมอย่างต่อเนื่อง

8.  ความเสี่ยงจากการประกาศใช้มาตรฐานการบัญชี มาตรฐานการรายงานทางการเงิน
    และการตีความมาตรฐานการรายงานทางการเงินใหม่

  สภาวิชาชีพบัญชีได้ออกประกาศสภาวิชาชีพบัญชีฉบับที่ 17/2553 และฉบับที่ 50 ถึง 55/2553
  เกี่ยวกับมาตรฐานการบัญชี
  มาตรฐานการรายงานทางการเงินและการตีความมาตรฐานการรายงานการเงินใหม่
  ซึ่งมีผลบังคับใช้ 1 มกราคม 2554 โดยบริษัทมีผลกระทบในมาตรฐานการบัญชีฉบับที่ 19
  เรื่องผลประโยชน์ของพนักงาน โดยมาตรฐานบัญชีฉบับดังกล่าว
  ส่งผลให้บริษัทต้องรับรู้ค่าใช้จ่ายในการตั้งประมาณการหนี้สิน เงินชดเชยเกษียณ
  ซึ่งจากเดิมบริษัททำการบันทึกบัญชีก็ต่อเมื่อพนักงานที่ทำงานลาออก
  (สิทธิในการได้รับเงินชดเชยเกษียณต้องทำงานครบ 10 ปี) ในมาตรฐานบัญชีใหม่ บริษัทฯ
  ต้องบันทึกรับรู้หนี้สิน เงินชดเชยเกษียณ ทันที
  ส่งผลให้บริษัทมีค่าใช้จ่ายเพิ่มสูงขึ้นจากการตั้งสำรองเงินชดเชยเกษียณ ณ สิ้นปี 2553 บริษัทฯ
  มีพนักงานที่มีอายุงานมากกว่า 10 ปี และ มากกว่า 20 ปี
  คิดเป็นสัดส่วนเทียบกับจำนวนพนักงานทั้งหมดเท่ากับ ร้อยละ 13.6 และ 1.4 ตามลำดับ